- Hindi News
- National
- सरपंच ने बीडीओ के सामने फेंकी पंचायत की चाबी, हवा में नोट लहराकर बोला जितने चाहिए रुपए ले लो, ग्राम
सरपंच ने बीडीओ के सामने फेंकी पंचायत की चाबी, हवा में नोट लहराकर बोला-जितने चाहिए रुपए ले लो, ग्रामसेवक लगा दो
भास्कर संवाददाता | पाली/ मारवाड़ जंक्शन
मारवाड़जंक्शन पंचायत समिति सभागार में गुरुवार को उपखंड अधिकारी गौमती शर्मा तथा विकास अधिकारी प्रमोद दवे की मौजूदगी में आयोजित उपखंड स्तरीय जनसुनवाई ग्राम सेवकों के तबादले के मुद्दे पर आरोप-प्रत्यारोप हंगामे की भेंट चढ़ गई। हद तो तब हो गई जब बिठौड़ा सरपंच मिठूदास वैष्णव ने अधिकारियों के सामने नोट लहराते हुए कहा कि जितने रुपए चाहिए ले लो, लेकिन मेरे गांव में ग्राम सेवक लगा दो। वे यहीं नहीं रुके, उन्होंने ग्राम पंचायत की चाबी अधिकारियों की टेबल पर यह कहते हुए फेंक दी कि जब तक ग्राम सेवक नहीं लगाते पंचायत के ताले नहीं खुलेंगे। सरपंच ने बैठक में खुले रूप से आरोप लगाया कि जब तक पंचायत समिति में रुपए नहीं पहुंचाओ तब तक ग्राम सेवकों के तबादले ऐसे ही होते रहते हैं, इसलिए उन्होंने ऐसा किया। इस घटना को लेकर एकबारगी तो बैठक में बहस छिड़ गई। इसके अलावा और भी सरपंचों ने ग्राम सेवक के रिक्त पदों को लेकर विरोध जताया। बीडीओ ने इस पर सरपंच पर पलटवार किया। उनका कहना था कि सरपंच नियम विरुद्ध अपने शेष|पेज13
चहेतेकनिष्ठ लिपिक को ग्राम सेवक का चार्ज दिलाना चाहते हैं जो नहीं हो सकता। उन्होंने सरपंच के खिलाफ कानूनी कार्रवाई करने की बात कही है।
रोजगारसहायक को जबरन पंचायत से निकालकर लगाया ताला : बिठौड़ापंचायत से जुड़ी पंस सदस्य लक्ष्मीदेवी ने आरोप लगाया कि गुरुवार को पंचायत में रोजगार सहायक कानाराम राजकार्य में व्यस्त था। सरपंच ने जनसुनवाई में पूर्व नियोजित योजनानुसार हंगामा करने के लिए रोजगार सहायक को जबरन ग्राम पंचायत से निकालकर ताला लगा दिया तथा चाबी लाकर जनसुनवाई के दौरान अधिकारियों की टेबल पर रखी। सरपंच की हठधर्मिता मनमर्जी के कारण यहां लगने वाले ग्रामसेवक अन्य कर्मचारी परेशान रहते हैं।
किसनेक्या कहा
^अतिक्रमणहटाने के लिए बीडीओ को कहने के बाद भी ग्रामसेवक को नहीं भेजा जाता है। मैंने किसी ग्रामसेवक को पंचायत में लगाने से मना नहीं किया। ग्रामसेवक को आमने-सामने लाकर बात कर लो। -महिपालसिंह, सरपंचहेमलियावास खुर्द
^मुझे लोग कहते हैं कि पंचायत समिति में रुपए नहीं देते इसलिए बार-बार ग्रामसेवक का तबादला होता है। इसलिए मैंने सबके सामने विकास अधिकारी को रुपए देने की बात कही। मैं झूठ बोल रहा हूं तो मुझे जेल भेज दो। -मीठूदासवैष्णव, सरपंचबिठौड़ा कलां
^बिठौड़ा सरपंच ने सभागार में मर्यादा तोड़ते हुए नोट लहराए। पूछने पर इस बात का जवाब नहीं दिया कि किसने उनसे रुपए मांगे। सरपंच के आरोप निराधार हैं। दरअसल वह एक कनिष्ठ लिपिक को नियम विरुद्घ ग्रामसेवक का चार्ज दिलाने की जिद कर रहे हैं। जनसुनवाई के दौरान नोट दिखाने के कृत्य पर विधिक राय लेकर कार्यवाही की जाएगी। -प्रमोददवे, विकासअधिकारी
^सरपंचों ने तबादलों को लेकर आरोप लगाए हैं। रुपए के लेनदेन की बात की है। यह गंभीर मुद्दा है। सरपंचों से किसी ने रुपए मांगे हैं तो इसकी जांच होनी चाहिए। -शैतानसिंह,पंचायतसमिति सदस्य
सरपंचों ने कहा- ग्राम सेवक तबादलों में पंचायत समिति अधिकारियों की भूमिका संदिग्ध, पंचायतों पर लगे हैं ताले
बैठकके दौरान सवराड़ सरपंच कैलाश सांवलोत हेमलियावास खुर्द के सरपंच महिपालसिंह ने भी ग्रामसेवकों के तबादलों में पंचायत समिति की भूमिका को संदिग्ध माना। उन्होंने आरोप लगाए कि इसी कारण ग्राम पंचायतों पर ताले लगने की नौबत गई है। इस पर बीडीओ ने नियम-कायदों का हवाला दिया। हेमलियावास खुर्द सरपंच ने ग्राम सेवक नहीं होने से पंद्रह दिन से पंचायत पर ताला लगा होने की बात कही तो। इस पर विकास अधिकारी ने कहा कि जिस ग्रामसेवक को भेजा उसे सरपंच ने ग्राम पंचायत में घुसने ही नहीं दिया। इस पर भी दोनों में बहस हो गई।
मारवाड़ जंक्शन. जनसुनवाई में बिठौड़ा सरपंच ने पहले ग्रामसेवकों के तबादले को लेकर चेतावनी दी। फिर हाथ जोड़कर आग्रह किया, इसके बाद नोट दिखाकर अधिकारियों को देने लगा। आखिर में पंचायत की चाबी फेंककर चला गया।
आरोप बेबुनियाद, सरपंच अपने चहेते कनिष्ठ लिपिक को चार्ज दिलाना चाहते है, कानूनी कार्रवाई करेंगे -विकासअधिकारी
पंचायत समिति में रुपए नहीं पहुंचाने से बार-बार हो रहे ग्राम सेवक के तबादले बिठौड़ासरपंच
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva